b'\n_START_ARTICLE_\nMedieval II: Total War\n_START_SECTION_\nSistema de joc\n_START_PARAGRAPH_\nCom els jocs anteriors, consisteix en una mescla de dos tipus de modes diferents: el mapa de campanya (per torns) i les batalles (en temps real). Encara que el mapa de campanya sempre \xc3\xa9s el mateix, les batalles poden \xc3\xa9sser en qualsevol lloc del mapa, a m\xc3\xa9s tamb\xc3\xa9 es poden lliurar batalles hist\xc3\xb2riques com la Batalla d\'Agincourt i batalles multijugador via online.\n_START_SECTION_\nEl mode campanya\n_START_PARAGRAPH_\nEl mode campanya permet a l\'usuari el control d\'una facci\xc3\xb3 en tots els seus \xc3\xa0mbits. Segons la facci\xc3\xb3 seleccionada els objectius de vict\xc3\xb2ria s\xc3\xb3n diferents. Hi ha dos tipus de campanya per a cada facci\xc3\xb3, la campanya curta (on l\'usuari nom\xc3\xa9s ha de conquerir unes 15-20 regions i destruir una o dues faccions hist\xc3\xb2ricament rivals) i la campanya llarga (on l\'usuari haur\xc3\xa0 de controlar 45 regions i aconseguir dues ciutas importants, Jerusalem, Constantinoble, Roma o Granada).\n_START_SECTION_\nRegions (ciutats/castells)\n_START_PARAGRAPH_\nCada facci\xc3\xb3 comen\xc3\xa7a almenys amb una regi\xc3\xb3 controlada, cada regi\xc3\xb3 t\xc3\xa9 un castell o una ciutat, i en \xc3\xa9sser conquerit aquest, tota la regi\xc3\xb3 canvia de propietari. Hi ha molta difer\xc3\xa8ncia entre un castell i una ciutat. El castell, per exemple, t\xc3\xa9 unes grans fortificacions que dificultaran la seva conquesta, a m\xc3\xa9s en ell es podran reclutar les millors tropes de tota la facci\xc3\xb3, emper\xc3\xb2 econ\xc3\xb2micament no s\xc3\xb3n gaire rendibles, les taxes que han de pagar els habitants s\xc3\xb3n incanviables i no t\xc3\xa9 una gran gamma d\'edificis. Les ciutats nom\xc3\xa9s tenen un mur per defensar-se, i encara que poden crear gran varietat de tropes, solen ser milicians bastant incapa\xc3\xa7os, (una excepci\xc3\xb3 s\xc3\xb3n els tercos espanyols), econ\xc3\xb2micament s\xc3\xb3n molt fortes i tenen una gran gamma d\'edificis diferents, a m\xc3\xa9s les taxes es poden controlar per tal de mantenir sempre a la poblaci\xc3\xb3 contenta. Els castells i les ciutats s\xc3\xb3n predeterminats per\xc3\xb2 quan encara no estan molt desenvolupats es poden canviar._NEWLINE_Els empla\xc3\xa7aments es poden millorar de mica en mica, aix\xc3\xb2 dep\xc3\xa8n de la poblaci\xc3\xb3 que hi hagi, quan s\'arriba a un nombre determinat d\'habitants, la ciutat/castell es pot expandir. Expandir un empla\xc3\xa7ament \xc3\xa9s sempre recomanable perqu\xc3\xa8 aix\xc3\xad s\'obtenen millores tals com la possibilitat de crear nous edificis o noves tropes, a m\xc3\xa9s si no s\'expandeix i la poblaci\xc3\xb3 continua augmentat pot haver-hi pestes o revoltes degut al poc espai que hi ha, l\'expansi\xc3\xb3 emper\xc3\xb2 costar\xc3\xa0 uns diners que aniran augmentant segons el nivell de l\'empla\xc3\xa7ament._NEWLINE_Hi ha uns edificis que no es poden construir, sin\xc3\xb3 que ells s\'ofereixen per venir al teu empla\xc3\xa7ament. Aquests s\xc3\xb3n els gremis, quan s\'arriba a un nivell alt en una ciutat/castell, possiblement (no \xc3\xa9s matem\xc3\xa0tic) un gremi s\'ofereixi mitjan\xc3\xa7ant un missatge. Hi ha diferents tipus de gremis i cada un d\'ells d\xc3\xb3na uns certs bonus (tropes, diners, experi\xc3\xa8ncia). Aquests gremis amb el temps tamb\xc3\xa9 es poden millorar per\xc3\xb2 sempre seran ells els qui s\'ofereixin.\n_START_SECTION_\nReligi\xc3\xb3\n_START_PARAGRAPH_\nLa religi\xc3\xb3 t\xc3\xa9 un paper molt important dins el joc. Les religions m\xc3\xa9s importants s\xc3\xb3n el Cristianisme Cat\xc3\xb2lic Rom\xc3\xa0nic, el Cristianisme Ortodox i l\'Islam, altres religions menys importants s\xc3\xb3n l\'Heretgia i el Paganisme. El Judaisme no est\xc3\xa0 representat en el joc a causa del fet que cap facci\xc3\xb3 del joc t\xc3\xa9 com a religi\xc3\xb3 principal aquesta. Cada facci\xc3\xb3 professa una sola religi\xc3\xb3 i ha d\'intentar que en totes les seves regions aquesta sigui la dominant, per tal d\'aconseguir-ho pot reclutar sacerdots (els cristians) o Imams (els musulmans) i moure\'l fins a la regi\xc3\xb3 corresponent. Si en una regi\xc3\xb3 hi ha una gran poblaci\xc3\xb3 de l\'empla\xc3\xa7ament que practica una religi\xc3\xb3 diferent a la de la facci\xc3\xb3 corresponent, _NEWLINE_generar\xc3\xa0 un gran descontentament i fins i tot revoltes. Una altra manera de convertir a la poblaci\xc3\xb3 \xc3\xa9s mitjan\xc3\xa7ant la construcci\xc3\xb3 d\'edificis religiosos (temples, catedrals, mesquites..)._NEWLINE_Tamb\xc3\xa9 \xc3\xa9s possible que en una regi\xc3\xb3 amb un alt percentatge d\'heretgia aparegui un sacerdot heretge, aquest augmentar\xc3\xa0 considerablement el descontentament de la poblaci\xc3\xb3, els sacerdots, bisbes i sobretot inquisidor poden acusar-lo d\'heretgia i eliminar-lo._NEWLINE_La figura religiosa m\xc3\xa9s important de les faccions cristianes cat\xc3\xb2liques (les ortodoxes no es regeixen per ell) \xc3\xa9s el Papa. El Papa fa una funci\xc3\xb3 molt semblant a la que el senat tenia al Rome: Total War: d\xc3\xb3na missions per realitzar, convoca croades i excomunica faccions. T\xc3\xa9 una gran import\xc3\xa0ncia a causa del fet que si les relacions d\'una facci\xc3\xb3 amb ell s\xc3\xb3n dolentes (perqu\xc3\xa8 no compleixes missions, ataques altres estats cristians, tens molta poblaci\xc3\xb3 heretge..) el Papa pot excomunicar-la i convocar una croada contra aquesta facci\xc3\xb3. _NEWLINE_En morir el Papa n\'\xc3\xa9s elegit un altre mitjan\xc3\xa7ant votaci\xc3\xb3. Nom\xc3\xa9s hi ha tres possibles candidats i aquests s\xc3\xb3n els cardenals (que s\xc3\xb3n nomenats pel Papa) amb m\xc3\xa9s experi\xc3\xa8ncia (nom\xc3\xa9s un per facci\xc3\xb3). Cada facci\xc3\xb3 cristiana t\xc3\xa9 dret a un vot i en acabar la votaci\xc3\xb3 el cardenal amb m\xc3\xa9s vots \xc3\xa9s el nou Papa. Tenir un Papa que pertanyia a la teva facci\xc3\xb3 \xc3\xa9s avantatj\xc3\xb3s a causa del fet que sempre tindr\xc3\xa0 unes bones relacions amb la facci\xc3\xb3 i en disputes entre cristians l\'afavorir\xc3\xa0._NEWLINE_L\'excomuni\xc3\xb3 \xc3\xa9s l\'acci\xc3\xb3 que realitza el Papa a una facci\xc3\xb3 per demostrar que no s\'han comportat com ell ha manat, en una facci\xc3\xb3 excomunicada la poblaci\xc3\xb3 cristiana s\'enfadar\xc3\xa0 i hi haur\xc3\xa0 perill de revoltes (s\'agreujar\xc3\xa0 amb el pas del temps), a m\xc3\xa9s una facci\xc3\xb3 enemiga pot promoure una croada contra qualsevol poblaci\xc3\xb3 de la facci\xc3\xb3._NEWLINE_Una croada pot ser promoguda per qualsevol facci\xc3\xb3 cristiana no excomunicada, i hi poden participar totes les faccions cat\xc3\xb2liques. El Papa per\xc3\xb2, n\'ha de donar l\'aprovaci\xc3\xb3, a m\xc3\xa9s entre croada i croada ha d\'haver passat un temps d\'espera. Per tal que una facci\xc3\xb3 pugui intervenir en una croada necessita un ex\xc3\xa8rcit amb un general i 8 unitats m\xc3\xa9s. En haver acceptat la proposta, hi ha la possibilitat de reclutar unitats especials religioses a un preu molt baix que a m\xc3\xa9s fins que no acabin la croada no cobren res. Si la croada no finalitza r\xc3\xa0pidament les unitats poden desertar de l\'ex\xc3\xa8rcit. Gr\xc3\xa0cies a l\'esperit religi\xc3\xb3s, els ex\xc3\xa8rcits es mouen al doble de la velocitat normal. Les faccions musulmanes poden promoure gihads, s\xc3\xb3n quasi iguals que les croades per\xc3\xb2 amb la difer\xc3\xa8ncia que nom\xc3\xa9s es poden promoure a regions amb gran quantitat de poblaci\xc3\xb3 musulmana i que no estigui sota domini musulm\xc3\xa0.Si una jihad o una croada t\xc3\xa9 \xc3\xa8xit, la poblaci\xc3\xb3 es posa contenta i el general rep uns bonus extres.\n_START_SECTION_\nSistema de torns\n_START_PARAGRAPH_\nEn el mapa de campanya el joc usa un sistema de torns, cada facci\xc3\xb3 t\xc3\xa9 un torn per joc en el que pot fet totes les accions, despr\xc3\xa9s ha d\'esperar que totes les altres faccions finalitzin el seu torn corresponent. Cada torn compta com 2 anys en la l\xc3\xadnia temporal, no \xc3\xa9s aix\xc3\xad amb els personatges, que nom\xc3\xa9s passen 6 mesos per torn, a m\xc3\xa9s el moviment de les tropes \xc3\xa9s il\xc2\xb7l\xc3\xb2gic, per descobrir el nou m\xc3\xb3n es tarden uns 8-10 torns (16-20 anys) quan en realitat en Crist\xc3\xb2for Colom tard\xc3\xa0 aproximadament un m\xc3\xa9s. Emper\xc3\xb2, es pot canviar el nombre d\'anys que es vol que passin per any i en l\'actualitzaci\xc3\xb3 1.2 la correspond\xc3\xa8ncia l\xc3\xadnia temporal - edat del personatge \xc3\xa9s arreglada.\n_START_SECTION_\nIA\n_START_PARAGRAPH_\nLa intel\xc2\xb7lig\xc3\xa8ncia artificial de la CPU en el mode campanya millora respecte a altres versions. Emper\xc3\xb2 segueix tenint moltes defici\xc3\xa8ncies millorables. En mode dif\xc3\xadcil s\'origina el t\xc3\xadpic cas de "tots contra l\'usuari", \xc3\xa9s a dir que totes les nacions ve\xc3\xafnades aniran atacant a l\'usuari a poc a poc. El comportament de les altres faccions respecte a tu tamb\xc3\xa9 segueix un comportament irreal. L\'expansi\xc3\xb3 de les nacions \xc3\xa9s bastant lent i mai conquereixen regions que no siguin adjacents ni conquereixen illes.\n_START_SECTION_\nIA\n_START_PARAGRAPH_\nLa intel\xc2\xb7lig\xc3\xa8ncia artificial en el mode batalla tamb\xc3\xa9 ha millorat respecte altres versions, per\xc3\xb2 aquest canvis nom\xc3\xa9s es veuen amb la implantaci\xc3\xb3 de l\'actualitzaci\xc3\xb3 1.2. En els setges i atacs per ponts encara es veuen greus errors de la CPU.'